Skilpad veroorsaak chaos in BfnFoto: ER24 ŉ Niksvermoedende skilpad het Woensdagaand in Bloemfontein tot gevolg gehad dat twee voertuie trompop gebots en ŉ vragmotor omgeslaan het. Werner Vermaak, kommunikasiebestuurder van ER24, het gesê drie mense het geringe tot matige beserings in die botsing opgedoen. ŉ Veearts is ook na die toneel ontbied om na die beseerde skilpad om te sien. Volgens Vermaak het twee voertuie in die kruising van Curielaan en Pasteurrylaan reg van voor gebots toe een van die bestuurders glo vir die skilpad in die pad uitgeswaai het. Die vragmotorbestuurder het probeer om die botsing te vermy en beheer oor die vragmotor verloor voordat dit omgeslaan het.